2.3 การประกอบธุรกิจของแต่ละสายผลิตภัณฑ์

ธุรกิจแผ่นพื้นและเสาเข็มคอนกรีตอัดแรง

(1.1) ลักษณะของผลิตภัณฑ์

ผลิตภัณฑ์หลักๆของบริษัทประกอบด้วย :

1. แผ่นพื้นคอนกรีต

แผ่นพื้นสำเร็จรูป DCON เป็นแผ่นคอนกรีตอัดแรงท้องเรียบรูปหน้าตัดเหมือนแผ่นกระดาน กว้าง 35
ซม. หนา 5 ซม. เมื่อใช้งานนำมาวางชิดติดกันแล้วเทคอนกรีตทับหน้า โดยตัวแผ่นพื้น DCON
นอกจากจะทำหน้าที่เป็นแบบหล่อแล้วยังทำหน้าที่เป็นส่วนหนึ่งของโครงสร้างช่วยรับน้ำหนักรวมเป็นเนื้อเดียวกันกับคอนกรีตทับหน้าอีกด้วย
นอกจากนี้บริษัทยังมีบริการผลิตแผ่นพื้นขนาดความกว้าง 30 ซม. หนา 5 ซม.
สำหรับลูกค้าบางรายที่มีความต้องการเป็นพิเศษ

แผ่นพื้นสำเร็จรูป DCON เหมาะกับงานก่อสร้างอาคาร ทั้งอาคารเรียน คอนโดมิเนียม สำนักงาน
โรงเรียน ทาวน์เฮาส์และบ้านเดี่ยวพักอาศัยทั่วไป
ทำให้ก่อสร้างได้อย่างรวดเร็วและประหยัดค่าใช้จ่าย อีกทั้งมั่งคงแข็งแรงสวยงาม

แผ่นพื้นสำเร็จรูป DCON แบ่งเป็น

1.  แผ่นพื้นท้องเรียบ เหมาะสำหรับโครงสร้างที่มีช่วงกว้างระหว่างคานสำหรับวางแผ่นพื้น
    (Span) ไม่เกิน 4.20 เมตร

2.  แผ่นพื้นลอนโค้ง ถูกค้นคิดขึ้นมาเพื่อใช้งานสำหรับโครงสร้างที่มีช่วง Span ระหว่าง 4.20 –
    5.00 เมตร

  []

แผ่นพื้นสำเร็จรูป DCON ได้ผ่านการรับรองระบบบริหารคุณภาพมาตรฐานสากล ISO 9001: 2000
จาก บริษัท เอสจีเอส (ประเทศไทย) จำกัด

สิทธิหรือข้อจำกัดในการประกอบธุรกิจ

สิทธิประโยชน์จากการส่งเสริมการลงทุน

บริษัทได้รับบัตรส่งเสริมการลงทุนสำหรับแผ่นพื้น เลขที่ 1089/2540
จากคณะกรรมการส่งเสริมการลงทุน (BOI) และได้รับสิทธิประโยชน์
ตามพระราชบัญญัติส่งเสริมการลงทุน พ.ศ.2520 ทั้งนี้บริษัทได้รับการยกเว้นภาษีเงินได้ 100%
ตั้งแต่ 19 มกราคม 2539 ถึง 18 มกราคม 2548
หลังจากนั้นบริษัทจะยังได้รับการยกเว้นภาษีเงินได้ 50% ตั้งแต่ 19 มกราคม 2548 ถึง 18
มกราคม 2553

สิทธิประโยชน์สำคัญที่ได้รับคือ

-   ให้ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการ มีกำหนดเวลา 8
    ปี นับแต่วัน 20 มกราคม 2540 ถึง 19 มกราคม 2548

-   ให้ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการในอัตราร้อยละ 50
    ของอัตราปกติ มีกำหนดเวลา 5 ปี นับแต่วัน 20 มกราคม 2548 ถึง 19 มกราคม 2553

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

2. เสาเข็มคอนกรีต

เสาเข็มเป็นวัสดุก่อสร้างที่ใช้เป็นส่วนที่รับน้ำหนักของอาคาร หรือโครงสร้างได้ โดยอาศัยกลไกของ
(1) ความฝืดหรือแรงเสียดทาน เกิดที่ผิวเสาเข็มสัมผัสกับดินที่ล้อมรอบ และ (2)
แรงแบกทานที่ปลายเสาเข็ม
โดยน้ำหนักจากอาคารที่ถ่ายลงฐานรากจะถ่ายต่อลงไปยังเสาเข็มซึ่งวางอยู่บนชั้นดินแข็ง

จากการสำรวจตลาดและเพื่อให้ได้กลุ่มลูกค้าเดียวกันกับลูกค้าแผ่นพื้น
บริษัทได้เลือกผลิตเฉพาะเสาเข็มบ้านพักอาศัยเท่านั้น โดยมี 3 ขนาด คือ

1.  รูปตัวไอ-18 สำหรับบ้านชั้นเดียว หรือ รั้ว หรือ บ้าน 2 ชั้นราคาถูก เช่น บ้านเอื้ออาทร
    โดยมีกำลังการผลิตเต็มที่วันละ 1,800 ม.

2.  รูปตัวไอ-22 สำหรับบ้าน 2 ชั้น กำลังการผลิตเต็มที่วันละ 5,100 ม.

3.  รูปตัวไอ-26 สำหรับทาวน์เฮาส์ 3 ชั้น หรือ อาคารพาณิชย์ (หรืออาคารโรงงาน)
    กำลังการผลิตเต็มที่วันละ 2,100 ม.

เสาเข็มคอนกรีตของบริษัทได้ผ่านการรับรองระบบบริหารคุณภาพมาตรฐานสากล ISO 9001: 2000
จาก บริษัท เอสจีเอส (ประเทศไทย) จำกัด เช่นกัน

  []

(1.2) การตลาดและภาวะการแข่งขัน

กลยุทธ์การแข่งขัน

-   บริษัทสามารถผลิตผลิตภัณฑ์ที่มีคุณภาพตามมาตรฐานด้วยต้นทุนที่ต่ำกว่าคู่แข่ง
    เนื่องจากบริษัทให้ความสำคัญกับงานวิจัยและพัฒนาอย่างต่อเนื่อง

-   สำหรับเสาเข็ม บริษัทได้เลือกผลิต 3 ขนาดในลักษณะการผลิตแบบ Mass Production
    ทำให้ได้ต้นทุนการผลิตต่อหน่วยที่ต่ำกว่าคู่แข่ง

-   บริหารงานอย่างใกล้ชิดด้วยผู้บริหารมืออาชีพที่มีความเข้าใจในธุรกิจและลูกค้า

-   สถานที่ตั้งโรงงานอยู่ในแหล่งวัตถุดิบทำให้ประหยัดต้นทุนค่าขนส่งวัตถุดิบ
    และยังได้เนื้อที่โรงงานในราคาถูก

-   มีความสัมพันธ์อันดีกับเจ้าของแหล่งวัตถุดิบ ทำให้ได้ราคาที่ถูกกว่า

-   มีระบบขนส่งสินค้าสำเร็จรูปเอง ทำให้มีความคล่องตัว สามารถควบคุมระบบการจัดส่งได้
    รวมทั้งยังช่วยประหยัดต้นทุนค่าขนส่ง

ลักษณะลูกค้า

สามารถแบ่งลักษณะลูกค้าตามวัตถุประสงค์การใช้งาน ดังนี้

สัดส่วนร้อยละตามยอดขายของบริษัทในปี 2546

+-------------------------------------+---------------+---------------+
| กลุ่มลูกค้า                             | แผ่นพื้น         | เสาเข็ม        |
+-------------------------------------+---------------+---------------+
| 1. บ้านพักอาศัย (บ้านเดี่ยว/ทาวน์เฮาส์)     | 73%           | 94%           |
+-------------------------------------+---------------+---------------+
| 2. คอนโดมิเนียม / อพาทเมนท์            | 9%            | -             |
+-------------------------------------+---------------+---------------+
| 3. Office สำนักงาน / โรงงาน          | 15%           | 3%            |
+-------------------------------------+---------------+---------------+
| 4. การเกษตร (ลานเลี้ยงเป็ดไก่ เล้าหมู)    | 2%            | -             |
+-------------------------------------+---------------+---------------+
| 5. อื่นๆ (สร้างเขื่อน รั้ว)                | 1%            | 3%            |
+-------------------------------------+---------------+---------------+

กลุ่มลูกค้าเป้าหมาย

เป็นกลุ่มลูกค้าข้างต้นในเขตกรุงเทพฯและปริมณฑล 

นโยบายราคา

บริษัทกำหนดราคาตามหลักอุปสงค์อุปทานของตลาด โดยมิให้ราคาถูกเกินไปทำให้เกิด Lead time
ตั้งแต่การสั่งซื้อจนได้รับสินค้านานเกินไป หรือ มิให้ราคาแพงเกินไปจนทำให้เสียฐานลูกค้า
นอกจากนี้บริษัทจะคำนึงถึงปริมาณการสั่งซื้อ เครดิตเทอมที่ผ่านมาของลูกค้า
และการแข่งขันของอุตสาหกรรมเป็นหลัก
จึงทำให้บริษัทต้องปรับราคาให้สอดคล้องกับสภาวะตลาดและการแข่งขันที่มีอยู่ตลอดเวลา

การจำหน่ายและช่องทางการจำหน่าย

บริษัทจำหน่ายผลิตภัณฑ์ของบริษัทให้แก่ลูกค้าโดยตรง และจำหน่ายผ่านตัวแทนจำหน่าย
โดยสามารถแยกประเภทและสัดส่วนการจัดจำหน่ายตามยอดขายในปี 2547 ได้ดังนี้

+-------------------------------+------------------+------------------+
| ช่องทางจัดจำหน่าย                | แผ่นพื้น            | เสาเข็ม           |
+-------------------------------+------------------+------------------+
| 1. ขายตรง* :                  | 63%              | 57%              |
+-------------------------------+------------------+------------------+
|   1.1 เจ้าของบ้าน / โรงงาน /    | 6%               | 6%               |
|   Office                      |                  |                  |
+-------------------------------+------------------+------------------+
|   1.2 เจ้าของโครงการจัดสรร      | 19%              | 41%              |
+-------------------------------+------------------+------------------+
|   1.3 ผู้รับเหมาก่อสร้าง           | 38%              | 10%              |
+-------------------------------+------------------+------------------+
| 2. ขายผ่านผู้แทนจำหน่าย           | 37%              | 43%              |
+-------------------------------+------------------+------------------+

ภาวะอุตสาหกรรม

อุตสาหกรรมวัสดุก่อสร้างมีการขยายตัวตั้งแต่ปี 2544
โดยผลผลิตสินค้าอุตสาหกรรมวัสดุก่อสร้างมีการเติบโตอย่างต่อเนื่องในอัตราร้อยละ 0.1, 9.9
และ 13.4 ในปี 2544 ปี 2545 และปี 2546 ตามลำดับ ทั้งนี้
การเติบโตดังกล่าวเป็นผลมาจากการได้รับประโยชน์จากมาตรการของรัฐบาลที่ได้มีการเร่งใช้จ่ายโครงสร้างพื้นฐานของประเทศมากขึ้น
นอกจากนี้
การเติบโตของอุตสาหกรรมวัสดุก่อสร้างยังได้รับผลดีจากมาตรการกระตุ้นอสังหาริมทรัพย์ของรัฐบาล
ตามนโยบายที่ต้องการให้ประชาชนมีที่อยู่อาศัยเป็นของตนเอง ในโครงการบ้านเอื้ออาทร
โครงการบ้านออมสิน เป็นต้น และอัตราดอกเบี้ยเงินกู้ที่อยู่ในระดับต่ำเป็นแรงจูงใจต่อผู้บริโภค
ทำให้มีการขยายตัวอย่างต่อเนื่องของที่อยู่อาศัยประเภทบ้านเดี่ยวและทาวร์เฮาส์
ปัจจัยเหล่านี้คาดจะส่งผลบวกต่อธุรกิจวัสดุก่อสร้าง โดยเฉพาะปูนซีเมนต์และผลิตภัณฑ์คอนกรีต

ภาวะการแข่งขัน

แผ่นพื้น

  ------------------------------------------------------ ----------------
  จำนวนผู้ผลิตในภาคกลาง :                                   

  รายใหญ่ (กำลังการผลิตมากกว่า 100,000 ตร.ม.ต่อเดือน)          2 ราย*

  รายกลาง (กำลังการผลิตระหว่าง 30,000 - 60,000 ตร.ม.ต่อเดือน) 40 ราย**

  รายย่อย (กำลังการผลิตน้อยกว่า 30,000 ตร.ม.ต่อเดือน)           4 ราย

  ส่วนแบ่งการตลาดในภาคกลาง***                              35%
  ------------------------------------------------------ ----------------

* รวมบริษัทด้วย ซึ่งได้รับรองมาตรฐาน ISO 9001 : 2000

** มีอยู่ 1 รายที่ได้รับรองมาตรฐาน ISO 9001 *** ประมาณการของฝ่ายจัดการของบริษัท

เสาเข็ม

  ------------------------------------------------------ ----------------
  จำนวนผู้ผลิต I-18, I-22, I-26 ในภาคกลาง :                 

  รายใหญ่ (กำลังการผลิตมากกว่า 180,000 ม.ต่อเดือน)             1 ราย*

  รายกลาง (กำลังการผลิตระหว่าง 90,000 - 180,000 ม.ต่อเดือน)   10 ราย**

  รายย่อย (กำลังการผลิตน้อยกว่า 90,000 ตร.ม.ต่อเดือน)           กว่า 100 ราย

  ส่วนแบ่งการตลาดในภาคกลาง***                              30%
  ------------------------------------------------------ ----------------

* คือ บริษัทซึ่งได้รับรองมาตรฐาน ISO 9001 : 2000

** มีอยู่ 6 รายที่ได้รับรองมาตรฐาน ISO 9001 *** ประมาณการของฝ่ายจัดการของบริษัท

จากข้อมูลข้างต้นจะเห็นว่ามีผู้ผลิตแผ่นพื้น และ เสาเข็มอยู่หลายรายในเขตภาคกลาง
ซึ่งเป็นตลาดเดียวกันกับบริษัท แต่มีอยู่เพียงไม่กี่รายที่ผ่านการรับรองมาตรฐานสากล ISO 9001
ในขณะที่ราคาสินค้าของบริษัทใกล้เคียงกับราคาจากผู้ผลิตรายอื่นทั่วไป
ซึ่งเป็นจุดเสริมให้บริษัทสามารถแข่งขันได้ในช่วงเวลาที่อาจเกิดการแข่งขันรุนแรง

วัตถุดิบ

+----------------------+------------+--------------------+------------+
| แผ่นพื้น                |            | เสาเข็ม             |            |
+----------------------+------------+--------------------+------------+
| วัตถุดิบหลัก             | จำนวน      | วัตถุดิบหลัก           | จำนวน      |
|                      | Supplier   |                    | Supplier   |
+----------------------+------------+--------------------+------------+
| ปูนซีเมนต์              | 1          | ปูนซีเมนต์            | 1          |
+----------------------+------------+--------------------+------------+
| หิน                   | 1          | หิน                 | 1          |
+----------------------+------------+--------------------+------------+
| ทราย                 | 1          | ทราย               | 1          |
+----------------------+------------+--------------------+------------+
| ลวด PC Wire          | 3          | ลวด PC Wire        | 3          |
+----------------------+------------+--------------------+------------+
| เหล็กหูยก เหล็กหูคล้อง    | 1          | เหล็กเพลท           | 1          |
| เหล็กเส้นเชื่อมข้าง       |            | เหล็กหูยกเสาเข็ม      |            |
| เหล็กแผ่นเชื่อมข้าง       |            | เหล็กต่อปลอก         |            |
|                      |            | เหล็กหนวดกุ้ง         |            |
+----------------------+------------+--------------------+------------+
| น้ำยาผสมคอนกรีต        | 2          | น้ำยาผสมคอนกรีต      | 2          |
+----------------------+------------+--------------------+------------+
| น้ำยาทาแบบ            | 1          | น้ำยาทาแบบ          | 1          |
+----------------------+------------+--------------------+------------+
|                      |            | ลวดปลอกลูกตั้ง        | 2          |
+----------------------+------------+--------------------+------------+

บริษัทดำเนินธุรกิจมานานและมีความสัมพันธ์อันดีกับ Supplier เหล่านี้
ทำให้มั่นใจได้ในด้านของราคา การส่งของ รวมทั้งคุณภาพของวัตถุดิบ อย่างไรก็ตาม
วัตถุดิบดังกล่าวข้างต้นส่วนใหญ่จัดว่าเป็นวัตถุดิบประเภทที่จัดหาได้ไม่ยาก
ทำให้บริษัทมีความเสี่ยงในเรื่องของการจัดหาวัตถุดิบน้อยมาก ถึงแม้ว่าในปัจจุบันจะมีการสั่งของจาก
Supplier ไม่กี่รายในวัตถุดิบแต่ละชนิด ทั้งนี้เพื่อผลประโยชน์สูงสุดทางธุรกิจ

(1.4) ผลกระทบต่อสิ่งแวดล้อม

ที่ตั้งของโรงงานอยู่นอกเขตชุมชนและไม่มีผลกระทบต่อสิ่งแวดล้อม

(1.5) งานที่ยังไม่ส่งมอบ

ณ สิ้นปี 2547 บริษัทไม่มีงานที่ยังไม่ได้ส่งมอบที่มีมูลค่าสูงตั้งแต่ร้อยละ 10
ขึ้นไปของรายได้รวมตามงบรวมปี 2546

(1) ธุรกิจพัฒนาอสังหาริมทรัพย์

  (2.1) ลักษณะของผลิตภัณฑ์

บริษัทดำเนินการธุรกิจขายและให้เช่าโรงงานสำเร็จรูปขนาดย่อม (Mini Factory)
ผ่านบริษัทย่อย คือ บริษัท อรดา จำกัด ซึ่งปัจจุบันมี 1 โครงการ คือ อรดาแฟคตอรี่แลนด์
ซึ่งเป็นโครงการโรงงานสำเร็จรูปที่รวม โรงงาน สำนักงาน ที่พักอาศัย ไว้ในยูนิตเดียวกัน
บนเนื้อที่ 200 ตร.วา พื้นที่ใช้สอยกว่า 720 ตร.ม. เน้นการวางผังอย่างเป็นระบบ
พร้อมสาธารณูปโภคมาตรฐาน โดยใน 1 ยูนิตจะประกอบด้วย :

+---------+---------------------------+-------------------------------+
| ชั้น      | พื้นที่ใช้สอย                  | ขนาด                          |
+---------+---------------------------+-------------------------------+
| 1       | -   ส่วนโรงงาน             | -   16 X 24 = 384 ตร.ม.       |
|         |                           |                               |
|         | -   สำนักงาน               | -   12 X 7.5 = 90 ตร.ม.       |
+---------+---------------------------+-------------------------------+
| 2       | สำนักงาน                   |   16 X 7.5 = 120 ตร.ม.        |
+---------+---------------------------+-------------------------------+
| 3       | ที่พักอาศัย                   |   16 X 7.5 = 120 ตร.ม.        |
+---------+---------------------------+-------------------------------+

โครงการตั้งอยู่บนถนนพหลโยธิน-ลำลูกกา คลอง 8 อำเภอลำลูกกา จังหวัดปทุมธานี
โดยภายในโครงการประกอบด้วยไฟฟ้า 3 เฟส 4 สาย โทรศัพท์ น้ำบาดาล
ถนนคอนกรีตเสริมเหล็กพร้อมท่อระบายน้ำ-ทางเท้า กว้าง 16 ม. พร้อมระบบรักษาความปลอดภัย
24 ชม.

ทั้งนี้บริษัทได้ขออนุญาตจัดสรรจากกรมที่ดินเป็นพื้นที่จัดสรรเพื่ออุตสาหกรรม
โดยลูกค้าของโครงการที่เช่าหรือซื้อจะไปทำเรื่องขออนุญาตประกอบกิจการโรงงานจากกระทรวงอุตสาหกรรมต่อไป

(2.2) การตลาดและภาวะการแข่งขัน

กลยุทธ์การแข่งขัน

-   พื้นที่ของโครงการตั้งอยู่ในเขตพื้นที่สีขาว
    ซึ่งสามารถสร้างที่พักอาศัยและโรงงานได้และอยู่ในเขตชุมชน
    ทำให้มีแรงงานเพียงพอที่จะรองรับกับธุรกิจของผู้ประกอบการซึ่งเป็นลูกค้าของโครงการ

-   พื้นที่ของโครงการตั้งอยู่ใกล้สนามบินดอนเมือง และเส้นทางสู่ภาคเหนือ ภาคตะวันออก
    ภาคตะวันออกเฉียงเหนือ ซึ่งเป็นส่วนเสริมศักยภาพในระบบขนส่ง

-   มีความได้เปรียบในด้านต้นทุนการก่อสร้าง (ในส่วนของผลิตภัณฑ์หลักของบริษัทแม่ คือ แผ่นพื้น
    และ เสาเข็ม)

-   มีความได้เปรียบในด้านต้นทุนที่ดิน
    เนื่องบริษัทมีต้นทุนที่ดินที่ถูกกว่าราคาตลาดในปัจจุบันมากและผ่านจุดคุ้มทุนในส่วนของต้นทุนที่ดินแล้ว

ลักษณะลูกค้าและกลุ่มลูกค้าเป้าหมาย

กลุ่มลูกค้าของโครงการเป็นผู้ประกอบการธุรกิจขนาดกลางและขนาดเล็ก (SME) และ
ยังคงกลุ่มลูกค้าเป้าหมายของบริษัท โดยในปัจจุบัน ประเภทกิจการที่เข้าดำเนินการแล้วมีดังนี้ :

+-----------------------+-----------------------+----------------------+
|                       | -   ผลิตสติกเกอร์        | -   ผลิตเครื่องสำอาง    |
+-----------------------+-----------------------+----------------------+
| -   ประกอบอะไหล่ VDO   | -   ประกอบอุปกรณ์ไฟฟ้า   | -   ซักอบรีด           |
+-----------------------+-----------------------+----------------------+
| -   ผลิตพลาสติก         | -                     | -   จ                |
|                       |  ประกอบเครื่องถ่ายเอกสาร | ำหน่ายหินอ่อนและหินแกรนิต |
+-----------------------+-----------------------+----------------------+
| -   สตูดิโอ             | -                     | -   ผลิตกาวทาปาร์เก้    |
|                       |   ประกอบเครื่องปรับอากาศ |                      |
+-----------------------+-----------------------+----------------------+
| -   ผลิตน้ำยาเคมี        | -                     | -   ผลิตกล่องกระดาษ    |
|                       | จำหน่ายอะไหล่รถแทรคเตอร์ |                      |
+-----------------------+-----------------------+----------------------+
| -                     | -                     | -                    |
|   บรรจุน้ำมันหล่อลื่นในเครือ |  ประกอบโครงเหล็ก-ทำป้าย |   ผลิตชิ้นส่วนอิเลคทรอนิกส์ |
|     ESSO              |                       |                      |
+-----------------------+-----------------------+----------------------+

นโยบายราคา

บริษัทกำหนดราคาขาย และ ค่าเช่า อยู่ในระดับที่สามารถแข่งขันได้ ทั้งนี้ในส่วนการเช่า
บริษัทจัดทำสัญญาเช่ากับลูกค้ามีระยะครอบคลุม 3 ปี โดยที่ผ่านมามีการปรับราคาค่าเช่าขึ้นประมาณ
10% ทุกการต่อสัญญาเช่า

การจำหน่ายและช่องทางการจำหน่าย

นอกจากการติดต่อกับลูกค้าเป้าหมายโดยตรงแล้ว
ลูกค้าส่วนใหญ่ของบริษัทจะเข้ามาติดต่อโดยตรงกับสำนักงานขายของโครงการซึ่งตั้งอยู่ในบริเวณโครงการ
โดยได้รับทราบข้อมูล ข่าวสาร และการแนะนำจากลูกค้าปัจจุบันของโครงการ
และโฆษณาในหนังสือพิมพ์ธุรกิจ

รายละเอียดผู้ประกอบการให้เช่า/ขายโรงงานสำเร็จรูปขนาดย่อมในเขตกรุงเทพและปริมณฑล

  --------------------------------------------- ----------------------------------------------
  เขต / จังหวัด                                   จำนวนผู้ประกอบการให้เช่า/ขายโรงงานสำเร็จรูปขนาดย่อม

  เขตบางขุนเทียน + บางบอน + บางกระดี่ + ภาษีเจริญ     9

  เขตลาดกระบัง + หนองจอก                         2

  จังหวัดปทุมธานี                                   4

  จังหวัดนนทบุรี                                    1

  จังหวัดสมุทรปราการ                               9

  รวม                                           25
  --------------------------------------------- ----------------------------------------------

ทีมา: ภาควิชาวิศวกรรมสิ่งแวดล้อม คณะวิศวกรรมศาสตร์ จุฬาลงกรณ์มหาวิทยาลัย

จากข้อมูลดังกล่าวนี้จะเห็นได้ว่ามีผู้ประกอบการทั้งหมด 4 รายในเขตจังหวัดปทุมธานี และมีเพียง 1
รายที่ตั้งอยู่ในอ.ลำลูกกา โดยมีรัศมีห่างจากโครงการของบริษัทประมาณ 5 กม.
นอกจากนี้ในปัจจุบันพบว่ามีจำนวนสถานประกอบการในเขตอ.ลำลูกกา ทั้งหมด 53 แห่ง
ในจำนวนนี้เป็นผู้ประกอบการที่อยู่ในโครงการอรดาแฟคตอรี่แลนด์ถึง 24 แห่ง หรือคิดเป็นร้อยละ
45

วัตถุดิบหลักในการก่อสร้างโครงการ ได้แก่ ที่ดิน และ วัสดุก่อสร้าง หลักๆ เช่น พื้นคอนกรีด
เสาเข็ม คอนกรีต เหล็กเส้น โครงสร้างเหล็ก แผ่นหลังคา ระบบไฟฟ้าแสงสว่าง ระบบสุขาภิบาล
สีทาอาคาร ประตูหน้าต่าง
โดยทางบริษัทได้เปิดประมูลกับผู้รับเหมาก่อสร้างทั้งในส่วนของค่าแรงและวัสดุก่อสร้าง
ยกเว้นแผ่นพื้น และ เสาเข็ม ซึ่งเป็นผลิตภัณฑ์หลักของบริษัท
ซึ่งที่ผ่านมามีผู้รับเหมาก่อสร้างที่เคยร่วมงานมาด้วยกันประมาณ 6-7
รายและมีความสัมพันธ์ที่ดีและยาวนานกันมา
นอกจากนี้บริษัทมีรูปแบบโรงงานที่เป็นมาตรฐานเหมือนกันทุกยูนิต

(2.3) ผลกระทบต่อสิ่งแวดล้อม

แต่ละยูนิตในโครงการ
เจ้าของโรงงานจะจัดตั้งระบบบำบัดน้ำเสียกันเองตามคุณภาพของน้ำเสียในแต่ละโรงงานโดยต้องผ่านเกณฑ์ตามที่กรมโรงงานกำหนด
ทั้งนี้ทางโครงการได้มีระบบสุขาภิบาลให้ทั้งในแต่ละยูนิตและระบบส่วนกลางตามพ.ร.บ.จัดสรร

(2.4) งานที่ยังไม่ส่งมอบ

ณ สิ้นปี 2547 บริษัทไม่มีงานที่ยังไม่ได้ส่งมอบที่มีมูลค่าสูงตั้งแต่ร้อยละ 10
ขึ้นไปของรายได้รวมตามงบรวมปี 2547